Limfjorden er åben igen om tre uger. Broklappen på jernbanebroen over Limfjorden ved Aalborg, der i aftes blev ramt af et skib, vil være fjernet om tre uger. Dermed er det igen muligt at sejle igennem fjorden for fragtskibe og lystsejlere. Det oplyser DR Nordjylland. Bane Danmark har vurderet, at det efter uheldet er nødvendigt at udskifte den bevægelige del, broklappen og kontravægten. Sektionschef i Bane Danmark, Helle Bøhl-Møller regner med at arbejdet vil tage tre uger. Her efter vil det igen være muligt at sejle igennem med erhvervs- og fritidssejlads.

Opsummering:
Om tre uger kan skibe igen passere den ødelagte jernbanebro.